Ornitozlar

Ornitozlar (yun. ornis, ornithos – quş) — quşlarda və insanlarda xlamidilərin törətdiyi yoluxucu xəstəliklər qrupu. Ornitozlar insana xəstə və xəstəliyi keçirmiş quşlardan yoluxur. İnkubasiya dövrü 1–2 həftədir. Ornitozlar kəskin başlayır və yüksək temperatur, başağrısı, əzələ ağrısı, ağciyər iltihabı, bəzən ürəkbulanması, qusma və qəbizliklə keçir. Zəiflik, ishal, sonralar iflic, müvazinətin pozulması və s. müşahidə edilir. Spesifik müalicəsi işlənməmişdir. Müalicəsi: antibiotiklər və s. Profilaktikası: quşçuluq təsərrüfatında rejimi gözləmək, dezinfeksiya və s.

Qaynaq
ASE, cild 7, səh 374, Ornitozlar məqaləsi